b'\n_START_ARTICLE_\nVaskiluodon voimalaitos\n_START_PARAGRAPH_\nVaskiluodon voimalaitosalue on Vaskiluodossa sijaitseva useiden eri yhti\xc3\xb6iden omistamia voimalaitoksista muodostuva alue. Vaskiluoto 1 on Etel\xc3\xa4-Pohjanmaan Voima Oy:n omistama k\xc3\xa4yt\xc3\xb6st\xc3\xa4 poistettu hiilivoimalaitos. Vaskiluoto 2 on Vaskiluodon Voima Oy:n omistama hiilt\xc3\xa4 ja biomassaa k\xc3\xa4ytt\xc3\xa4v\xc3\xa4 voimalaitos, joka tuottaa s\xc3\xa4hk\xc3\xb6n ohella my\xc3\xb6s suuren osan Vaasan kaupungin kaukol\xc3\xa4mm\xc3\xb6st\xc3\xa4. Vaskiluoto 3 on k\xc3\xa4yt\xc3\xb6st\xc3\xa4 poistettu \xc3\xb6ljyvoimalaitos. _NEWLINE_Alueella toimivat lis\xc3\xa4ksi kantaverkkoyhti\xc3\xb6 Fingridin kaasuturbiinilaitos, Vaasan S\xc3\xa4hk\xc3\xb6n l\xc3\xa4mp\xc3\xb6keskus sek\xc3\xa4 W\xc3\xa4rtsil\xc3\xa4n moottorilaboratorio.'